מכון קאטו

מכון קאטו הוא צוות חשיבה ליברטריאני מארצות הברית שבסיסו בוושינגטון. הוא נוסד כ"קרן צ'ארלס קוק" בשנת 1974 על ידי מארי רות'בארד וצ'ארלס קוק,<ref name="cato"></ref> יו"ר הדירקטוריון ומנכ"ל קוק תעשיות. ביולי 1976 שונה השם למכון קאטו.<ref></ref>

על פי דו"ח מדד ה-"Go To Think Think Global" משנת 2017 (על מרכזי חשיבה וארגונים חברתיים, של אוניברסיטת פנסילבניה), מכון קאטו מדורג במקום ה-15 בין "צוותי החשיבה המובילים בעולם" ובמקום ה-10 בין "צוות החשיבה המובילים בארצות הברית".

העיתונאי אריק ליכטבלוי מהניו יורק טיימס כינה את קאטו "אחד מארגוני המחקר המצוטטים ביותר במדינה".<ref name="Lichtblau"></ref>בניין מכון קאטו ב[[וושינגטון די. סי.]]

== היסטוריה ==
המכון נוסד בדצמבר 1974 בוויצ'יטה, קנזס, כ"קרן צ'ארלס קוק" ומומנה בתחילתה על ידי צ'ארלס קוק.<ref></ref> שאר חברי הדירקטוריון הראשון כללו את המייסד השותף מארי רות'בארד, המלומד הליברטריאני ארל רוונל, ואנשי העסקים סם האסבנדס ג'וניור ודייוד פאדן.<ref name="Burris"></ref>

על פי הצעתו של רות'בארד, המכון שינה את שמו ב-שנת 1976 למכון קאטו על שמם של מכתבי קאטו, סדרת מאמרים בריטים שנכתבו בתחילת המאה ה-18 על ידי ג'ון טרנצ'ארד ותומס גורדון.<ref>The essays, named after Cato the Younger, the defender of republican institutions in Rome, expounded on the political views of philosopher John Locke, that had a strong influence on the American Revolution's intellectual environment. See: </ref>

מכון קאטו עבר תחילה לסן פרנסיסקו, קליפורניה, בשנת 1977, ולאחר מכן לוושינגטון הבירה, בשנת 1981.  המכון עבר למיקומו הנוכחי בשדרת מסצ'וסטס בשנת 1993. מכון קאטו נבחר למרכז החשיבה המדורג החמישי בעולם לשנת 2009 במחקר על מרכזי חשיבה מאת ג'יימס ג. מקגאן, דוקטור מאוניברסיטת פנסילבניה, המבוסס על קריטריון של מצוינות "בהפקת מחקר קפדני ורלוונטי, פרסומים ותוכניות בתחום מחקר מהותי אחד לפחות".<ref></ref>

בשנת 2011 התקציב של מכון קאטו עמד על 39 מיליון דולר.

== פעילות ==
תוכניות שונות של מכון קאטו דורגו לטובה בסקר שפרסמה אוניברסיטת פנסילבניה בשנת 2012.<ref name="Global Go To"></ref>

===קשרים עם חברות טבק===
מכון קאטו מופיע בכמה רשימות של חברת הטבק פיליפ מוריס כ"ידיד לאומי", כולל במסמך משנת 1999,<ref>Philip Morris, [http://legacy.library.ucsf.edu/tid/jee75c00 Federal Government Affairs Tobacco Allies Notebook Index], corporate document, October 19, 1999, Philip Morris Bates No. 2080355491/5613.</ref> וממסמך פחות מפורט משנת 2000 של "ידידים לאומיים".<ref>Philip Morris, [http://legacy.library.ucsf.edu/tid/iqg76c00 National Allies], corporate document, February, 2000. 2 pp. Bates No. 2077285645/5646.</ref>

גם חברת הטבק R.J. Reynolds התייחסה למכון קאטו כארגון שהחברה יכולה לסמוך שייסע לתעשיית הטבק כדי "להסיט את הדיון ואת המסגרת שבה יוערכו בעתיד נושאים הקשורים לסיגריות". לדוגמה מסמך מספטמבר 2000, אומר כי המכון יוכל להועיל להסברה לטובת החברה, על ידי עידוד של מכון קאטו לשלוח טורים לתקשורת הארצית.<ref>R.J. Reynolds, [http://legacy.library.ucsf.edu/tid/vdh56a00 Reframing the Debate Communications Plan], corporate report/email, September 26, 2000, Bates No. 528985216/5223.</ref>

מומחים מצד מכון קאטו התנגדו לחקיקה נגד איסור על עישון כפוי וכן התנגדו למיסוי טבק עמדה זו מנוגדת לעמדות של גופים למען בריאות הציבור. מיסוי טבק וחקיקה נגד עישון כפוי נחשבים כיום כצעדים להפחתת ההתמכרות לטבק, והפחתת נזקים בריאותיים של עישון טבק והם מקודמים על ידי האמנה הבינלאומית לפיקוח על הטבק

=== פרסומים ===
מכון קאטו מפרסם מחקרי מדיניות רבים, כתבי עת וספרים. הוא מפרסם במשותף עם מכון פרייזר את מדד החירות בעולם כל שנה מאז שנת 2015.<ref></ref>

בנוסף, מכון קאטו מארגן כנסים במדינות שונות ומפיק פודקאסטים.

== אידאולוגיה ==
מכון קאטו דוגל בתפיסה פילוסופית-פוליטית ליברטריאנית, כלומר בעד התערבות מינימלית של הממשלה בענייני פנים, בענייני חוץ, וכן בהגנה חזקה על חירות האדם. זה כולל תמיכה באידאולוגיית מיסים כגנבה, התנגדות למערכת הפדרל ריזרב, פירוז המשטרה, לצד הקפדה על מדיניות חוץ שאינה מתערבת בנעשה במדינות אחרות, ובפרט במזרח התיכון. חוקרי קאטו קראו בעקביות להפרטה ולסגירה של שירותים ומוסדות ממשלתיים רבים, כגון נאס"א,<ref></ref> ביטוח לאומי,<ref></ref> שירות הדואר של ארצות הברית,<ref></ref> החינוך הציבורי<ref></ref> והשידור הציבורי.<ref></ref>

המכון מתנגד לשכר מינימום, בטענה כי הוא פוגע בחופש העיסוק, בזכויות הקניין הפרטיות, ומגדיל את האבטלה ואת יוקר המחיה.<ref></ref> הוא מתנגד לאיגוד עובדים.<ref></ref> הוא מתנגד לרפואה ממלכתית מסורבלת, וטוען כי היא מזיקה לחולים ופוגעת בחירות הפרט.<ref></ref> המכון יצא נגד העדפה מתקנת.<ref></ref> הוא גם קרא לביטול מוחלט של מדינת הרווחה,<ref></ref> בטענה כי צדקה פרטית מסוגלת להחליף אותה במלואה.<ref></ref> בנוסף, המכון התנגד לחוקי ההגבלים העסקיים, בטענה שהרגולציה איננה מעודדת תחרות, פוגעת בזכות הקניין ולעיתים קרובות אף יוצרת מונופולים בחסות ממשלתית.<ref></ref>

בנוסף, חוקרים רבים במכון קאטו תומכים במדיניות הגירה ליברלית,<ref name="Immigration"></ref> לגליזציה של סמים,<ref name="WarOnDrugs"></ref> וביטול אל תשאל, אל תספר<ref name="DADT"></ref> וחוקים המגבילים פעילות מינית בהסכמה.<ref name="LGBT"></ref> מכון קאטו מתנגד באופן רשמי להיות מתויג כחלק מהתנועה השמרנית מכיוון שלטענתם "שמרנים דבקים בחוסר רצון לשנות את הסטטוס קוו".<ref></ref>

מכון קאטו תואר על ידי העיתונאי עזרא קליין כ"עקבי ובלתי מפלגתי", ואמר כי "הוא הסנגור הבולט ביותר לעקרונות של ממשל קטן בחיים האמריקאים, והוא דוגל בעקרונות אלה בין אם הדמוקרטים נמצאים בשלטון, ובין אם הרפובליקנים בשלטון".<ref name="Klein"></ref>

דאג באנדו, חוקר בכיר במכון, קרא להפסיק את הסיוע האמריקאי לישראל.

== פרס על שם מילטון פרידמן ==
מאז 2002 מכון קאטו מעניק מדי שנתיים את פרס מילטון פרידמן ל"איש שתרם תרומה משמעותית לקידום חירות האדם". שווי הפרס מגיע ל-250 אלף דולר אמריקאי.<ref></ref>

== ראו גם ==
* מילטון פרידמן
* AEI
* מכון ברוקינגס

== קישורים חיצוניים ==

* 

* 

==הערות שוליים==

קטגוריה:ליברטריאניזם
קטגוריה:ליברליזם
קטגוריה:מדיניות ציבורית
קטגוריה:ארצות הברית: ארגונים